אוריבה פראלטה

אוריבה פראלטה מורונס (בספרדית: Oribe Peralta Morones; נולד ב-12 בינואר 1984) הוא כדורגלן עבר מקסיקני ששיחק בעמדת החלוץ. ייצג את נבחרת מקסיקו במונדיאל 2014 ו-2018.

 ביוגרפיה 
 קריירת מועדונים 
ב-22 בפברואר 2003 פראלטה ערך את הופעת הבכורה שלו ככדורגלן מקצועי, בקבוצת מורליה, כאשר נכנס כמחליף במחצית השנייה של משחק הליגה נגד קלוב אמריקה. את הופעתו השנייה בקבוצה ערך במשחק נגד קרוס אסול. לאחר שתי הופעות בלבד במורליה, פראלטה עבר ללאון. במדי לאון הוא כבש 8 שערים ב-33 הופעות, וסייע למועדון לסיים במקום הראשון בליגת המשנה המקסיקנית בעונת 2004 קלאוסורה ולהעפיל לליגת העל המקסיקנית.

בשנת 2004 פראלטה עבר למונטריי. את הופעת הבכורה שלו בקבוצה הוא ערך בתבוסה 6-2 לטיגרס. במשחקו השני במונטריי כבש את שער הבכורה שלו בקבוצה, בניצחון 0-3 על קרוס אסול. בעונת 2004 אפרטורה הוא כבש חמישה שערים ב-22 הופעות ליגה, וסייע לקבוצתו להעפיל לגמר הליגה המקסיקנית, שם הפסידה 3-1 לטיגרס בסיכום שני משחקי הגמר. בשנת 2005 פראלטה הושאל לתקופה קצרה לגוודלחרה. בתקופה זו הוא שיחק בארבעה משחקי גביע ליברטדורס ולא הופיע בליגה. במהלך כל התקופה ששיחק במונטריי פראלטה הופיע ב-64 משחקים, בהם כבש 11 שערים.

בשנת 2006 פראלטה עבר לסנטוס לגונה. את הופעת הבכורה שלו בקבוצה ערך במשחק נגד מונטריי, קבוצתו לראשונה. במשחק זה גם כבש את שער הבכורה שלו בסנטוס לגונה. ב-2009 פראלטה הושאל לצ'יאפס לעונה אחת. בעונה זו הוא כבש 12 שערים ב-35 הופעות. לאחר עונתו המוצלחת בצ'יאפס פראלטה חזר לסנטוס לגונה. במהלך עונותיו בלגונה הוא היה החלוץ העיקרי של הקבוצה וכבש 97 שערים ב-264 הופעות. בתקופתו בקבוצה הוא זכה איתה ב-2 אליפויות מקסיקו, ב-2008 קלאוסורה וב-2012 קלאוסורה. בשנת 2013 נבחר לשחקן השנה בצפון ומרכז אמריקה.

ב-13 במאי 2014 פראלטה נמכר לקלוב אמריקה. על אף שסכום ההעברה המדויק לא היה ידוע, דווח כי עמד על 10 מיליון דולר אמריקני, העסקה היקרה ביותר בתולדות הליגה המקסיקנית.

ב-18 ביוני 2019 חזר פראלטה לגוודלחרה לאחר 14 שנה, וחתם לשנתיים.

בינואר 2022 הודיע על פרישה ממשחק.

 נבחרת מקסיקו 
ב-9 במרץ 2005 פראלטה ערך את הופעת הבכורה שלו במדי נבחרת מקסיקו במשחק ידידות נגד . הוא זומן לסגל מקסיקו לקופה אמריקה 2011 ולמשחקים הפאן-אמריקאיים ב-2011. במשחקים הפאן-אמריקאיים מקסיקו זכתה במדליית זהב ופראלטה סיים כמלך שערי טורניר הכדורגל, עם 6 שערים.

פראלטה זומן לסגל מקסיקו לאולימפיאדת לונדון ב-2012. במשחק הגמר, מול , פראלטה כבש שני שערים, הראשון 29 שניות משריקת פתיחת המשחק, וסייע למקסיקו לזכות במדליית זהב בטורניר זה. בסך הכל כבש ארבעה משחקים בטורניר.

פראלטה לא זומן לסגל מקסיקו לגביע הקונפדרציות 2013 ולגביע הזהב 2013 עקב פציעה. לעומת זאת, הוא זומן לסגל נבחרתו למונדיאל 2014. הוא כבש את שערו היחיד בטורניר במשחק הראשון של מקסיקו בניצחון 0-1 על . פראלטה זומן לסגל גביע הזהב 2015, בטורניר כבש שלושער נגד  בניצחון 6-0, ושער נוסף בגמר בניצחון 3-1 נגד , שהעניק את הזכייה בטורניר.

תארים
קבוצתיים
לאון
 ליגת המשנה המקסיקנית:  (קלאוסורה)

סנטוס לגונה
 ליגת העל המקסיקנית:  (קלאוסורה),  (קלאוסורה)

קלוב אמריקה
 ליגת העל המקסיקנית:  (אפרטורה)
 ליגת האלופות של CONCACAF: , 

נבחרת מקסיקו
 מדליית זהב במשחקים הפאן-אמריקאיים: 
 מדליית זהב באולימפיאדה: 2012
 גביע הזהב של CONCACAF:  2015

אישיים
 מלך השערים במשחקים הפאן-אמריקאיים: 
 החלוץ הטוב ביותר בליגה המקסיקנית:  (אפרטורה),  (קלאוסורה)
 השחקן המצטיין בליגה המקסיקנית:  (קלאוסורה)
 השחקן המצטיין בליגת האלופות של CONCACAF:  
 מלך השערים בליגת האלופות של CONCACAF:  , 2014/2015
 שחקן השנה בצפון ומרכז אמריקה: 

קישורים חיצוניים

קטגוריה:כדורגלנים מקסיקנים
קטגוריה:חלוצי כדורגל מקסיקנים
קטגוריה:כדורגלני מונרקס מורליה
קטגוריה:כדורגלני לאון
קטגוריה:כדורגלני מונטריי
קטגוריה:כדורגלני גוודלחרה
קטגוריה:כדורגלני סנטוס לגונה
קטגוריה:כדורגלני צ'יאפס
קטגוריה:כדורגלני קלוב אמריקה
קטגוריה:כדורגלני נבחרת מקסיקו
קטגוריה:טוראון: כדורגלנים
קטגוריה:כדורגלני קופה אמריקה 2011
קטגוריה:כדורגלנים באולימפיאדת לונדון (2012)
קטגוריה:כדורגלני מונדיאל 2014
קטגוריה:כדורגלני גביע הזהב 2015
קטגוריה:כדורגלני קופה אמריקה 2016
קטגוריה:כדורגלנים מקסיקנים באולימפיאדת ריו דה ז'ניירו (2016)
קטגוריה:כדורגלני גביע הקונפדרציות 2017
קטגוריה:כדורגלני מונדיאל 2018
קטגוריה:אלופים אולימפיים מקסיקנים: כדורגל
קטגוריה:מקסיקנים שנולדו ב-1984